Public procurement notice: Contract Notice
Published: 2025-12-18
Buyer: ОБЩИНА ПОМОРИЕ
Country: BG
Region: BG341
Contract type: Works
Procedure: Open procedure
CPV classification: 45212225 | 71315000: Building services
Estimated value: 29169565.67 BGN
Submission deadline: 2026-01-15
Award criteria: quality, price

Technical requirements: Кандидатът или участникът е осъден с влязла в сила присъда за престъпление по чл. 321 или чл. 321а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 301-307 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 209-213 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 108а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 253-260 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)

Eligibility requirements: Участникът трябва да притежава регистрация в Централния професионален регистър на строителя, а за чуждестранно лице – в аналогичен професионален или търговски регистър, съгласно законодателството на държавата членка, в която е установен за изпълнение на строежи, както следва: минимум I група - III категория съгласно Закона за устройство на територията и Правилника за ЦПРС.
При подаване на офертата, изпълнението на изискването се удостоверява само с посочване на вписването в ЕЕДОП в част IV: Критерии за подбор, А. „Годност“, „Вписване в съответен професионален регистър“. 
Доказателствата се представят от участника, определен за изпълнител, съгласно чл. 112, ал. 1, т. 2 ЗОП, или при поискване в хода на процедурата в случаите на чл. 67, ал. 5 от ЗОП - копие от документа за регистрация в ЦПРС към Камарата на строителите в РБ за изпълнение на строежи от изисканата група и категория или извлечение от публичен регистър; За чуждестранни лица – еквивалентен документ, изготвен съгласно националния закон на участника, издаден от компетентен орган от държавата, в която е установен, доказващ такава регистрация в аналогичен регистър, съгласно законодателството на държавата, в която са установени или извлечение от публичен регистър. Възможността чуждестранно лице да докаже наличие на регистрация чрез документ, еквивалентен на изискваните по приложимото национално законодателство, се допуска на етап подаване на оферта и при поискване, в хода на процедурата, но не и при сключване на договор (според чл. 60 и чл. 67, ал. 5 ЗОП). 
При сключването на договор избраният за изпълнител, включително ако е чуждестранно лице, следва да докаже, че има право да изпълнява строителство в Република България, както и да извърши съответната регистрация, когато е необходима. Следва да се има предвид, че според чл. 25а от Закона за камарата на строителите лицата могат да се позоват и на удостоверение за извършване на еднократна или временна строителна услуга за конкретен строеж на територията на Република България, което покрива необходимия обхват на вписване в Централния професионален регистър на строителите за изпълнение на този строеж.
На основание чл. 67, ал. 8 от ЗОП възложителят няма да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
Участникът за последните три приключили финансови години (2022 г., 2023 г. и 2024 г. според българското законодателство и/или за съответните последни, три приключили финансови години според законодателството на чуждестранните лица, където са установени) следва да е реализирал минимален оборот в сферата, попадаща в обхвата на поръчката, изчислен на база годишните обороти в размер на 20 000 000.00 (двадесет милиона) лева без ДДС.
Оборотът в сферата, попадаща в обхвата на поръчката, е оборот от строителство.
При подаване на офертата Участникът следва да предостави изискуемата информация в ЕЕДОП, отнасяща се за минимален оборот в сферата, попадаща в обхвата на поръчката.
Когато участникът предвижда участие на подизпълнители ЕЕДОП и документите се представят и за всеки от посочените подизпълнители.
Доказване на посоченото изискване
За доказване на икономическото и финансовото състояние на участниците се представят един или няколко от следните документи, във връзка с поставеното изискване:
1. удостоверения от банки;
2. годишните финансови отчети или техни съставни части, когато публикуването им се изисква съгласно законодателството на държавата, в която участникът е установен;
3. справка за оборота в сферата, попадаща в обхвата на поръчката.
Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.
Информацията обхваща последните три приключили финансови години, които са 2022 г., 2023 г. и 2024 г. Информацията може да обхваща и по-кратък период в зависимост от датата, на която участникът е създаден или е започнал дейността си.
Документите за доказване съответствието с поставеното изискване се представят от участника, определен за изпълнител или при поискване в хода на процедурата – в случаите на чл. 67, ал. 5 и чл. 112, ал. 1, т. 2 ЗОП. Документите се представят и за подизпълнителите, ако има такива.
Участникът следва през последните 5 години, считано от датата на подаване на офертата, да е изпълнил минимум едно строителство идентично или сходно с предмета на настоящата поръчка. Под сходно строителство се разбира „ново строителство и/или основен ремонт и/или реконструкция на сграда или система от сгради, даваща възможност за упражняване на повече от един вид спорт, включващ задължително плуване“.
Възложителят не поставя изискване за обем на изпълненото строителство.
При подаване на офертата Участникът следва да предостави изискуемата информация в ЕЕДОП, отнасяща се за строителство с предмет, идентичен или сходен с този на поръчката.
Когато участникът предвижда участие на подизпълнители ЕЕДОП и документите се представят и за всеки от посочените подизпълнители.
Доказване на посоченото изискване:
Документи за доказване на изискването - съгласно чл. 64, ал. 1, т. 1 от ЗОП: списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида, както и дали то е изпълнено в съответствие с нормативните изисквания. 
Документите за доказване съответствието с поставеното изискване се представят от участника, определен за изпълнител или при поискване в хода на процедурата – в случаите на чл. 67, ал. 5 и чл. 112, ал. 1, т. 2 ЗОП. Документите се представят и за подизпълнителите, ако има такива.
Участникът следва да разполага като минимум с лица - ръководен състав, които ще отговарят за изпълнението на поръчката с определена професионална компетентност за това, като минимум както следва:

1. ЕКИП ПРОЕКТИРАНЕ
Проектанти/експерти по следните части на инвестиционния проект:
1.	Архитектурна;
2.	Конструктивна;
3.	Изготвяне на Инженерно-геоложки и хидрогеоложки доклади;
4.	Електрическа;
5.	Водоснабдяване и Канализация (ВиК);
6.	Пътна;
7.	Топлоснабдяване, отопление, вентилация и климатизация (ТОВК);
8.	Енергийна ефективност;
9.	Геодезия;
10.	Паркоустройство и благоустройство;
11.	Технологична;
12.	Пожарна безопасност;
13.	План за безопасност и здраве (ПБЗ);
14.	План за управление на строителни отпадъци (ПУСО) и
15.	Проекто-Сметна документация (ПСД).
За специфичен професионален опит на всички изискуеми експерти/проектанти се приема: участие в изработване на инвестиционен проект във фаза технически и/или работен проект и/или еквивалентен на тях за чуждестранните физически лица според законодателството на държавата, в която са установени в качеството си на проектант/експерт в зависимост от позицията, за която е предложено лицето в настоящата поръчка. 
Забележка: Едно лице може да заема повече от една позиция, в случай че отговаря на посочените по-горе изисквания за това.
 
2. ЕКИП  СТРОИТЕЛСТВО
- Ръководител на екипа (Представител на Изпълнителя според Договорните условия на ФИДИК);	
- Технически ръководител;
- Експерт „Контрол на качеството“ и
- Експерт „Безопасност и здраве“.
За представителя на Изпълнителя според Договорните условия на ФИДИК специфичен опит ще се приема експертът да е участвал при изпълнение на един договор/дейност/услуга/проект за инфраструктурен обект/строеж, изпълнявани чрез прилагане на договорните условия на ФИДИК или еквивалент, като например Договорни условия на ЕБВР или на ЕИБ или други подобни условия на Донори и/или Финансиращи институции.
За специфичен професионален опит на последните трима изискуеми експерти се приема: участие в строителство в качеството си на технически ръководител или експерт Безопасност и здраве или експерт Контрол на качеството в зависимост от позицията, за която е предложено лицето в настоящата поръчка. 
Забележка: Едно лице може да заема повече от една позиция, в случай че отговаря на посочените по-горе изисквания за това.
Участникът декларира съответствие с поставеното изискване чрез представяне в ЕЕДОП в Част IV: Критерии за подбор, буква В: Технически и професионални способности, „Образователна и професионална квалификация“ от ЕЕДОП, като попълни необходимите данни, които показват съответствието му с тези изисквания. 
Доказване на посочените изисквания
Участникът следва да представи списък на членовете на ръководния състав, които ще отговарят за изпълнението, както и документи, които доказват професионалната компетентност на лицата, удостоверяващ декларираната информация в ЕЕДОП.
Документите за доказване съответствието с поставеното изискване се представят от участника, определен за изпълнител или при поискване в хода на процедурата – в случаите на чл. 67, ал. 5 и чл. 112, ал. 1, т. 2 ЗОП. Документите се представят и за подизпълнителите и третите лица, ако има такива.
Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва и подизпълнители.
Когато участникът предвижда участието на подизпълнители при изпълнение на поръчката, той следва да посочи в офертата си, подизпълнителите, вида и дела от поръчката, който ще им възложи. В този случай те трябва да представят доказателство за поетите от подизпълнителите задължения, а именно ЕЕДОП от тези лица.
Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
Участниците посочват в ЕЕДОП подизпълнителите и дела и вида от поръчката, който ще им възложат, ако възнамеряват да използват такива. Съответната информация се посочва в Част II, Раздел Г от ЕЕДОП и приложимите полета от Част IV от ЕЕДОП.
В състава на показател П1 е следния под-показател: 2.1 Предложение за проектиране и строителство;
Под-показателят съдържа в себе си задължителен компонент, които участниците е необходимо да предложат чрез своята оферта. Задължителният компонент е сходен с номерацията на под-показателя като съдържа допълнение „А“ (2.1.А). Задължителният компонент на под-показателя трябва да бъде предложен от участниците и съставлява базовото (минимално) изискване на възложителя за изпълнение на предмета на поръчката. Наличието на предложение с определения по-горе обхват (подробно разписан впоследствие в методиката) гарантира изпълнението на настоящата поръчка. 
2.1.А. Предложение за проектиране и строителство, гарантиращо изпълнение на поръчката.
Същевременно е въведен допълнителен компонент за под-показателя като неговата номерация съдържа допълнение „Б“ (2.1.Б.). Той е надграждащ над базовите (минималните) изисквания на възложителя спрямо под-показателя и същият може да бъде предлаган от участниците, т.е. не е от задължителен характер. Този надграждащ компонент е във връзка с установяване наличието на преимущества на предложенията спрямо минималните изисквания, чрез които да се осигури съответно ниво на качество при изпълнение на поръчката.
2.1.Б. Предложение за проектиране и строителство, гарантиращо качествено изпълнение на поръчката.

Формулата, по която се изчисляват присъдените точки по отношение на показател П1 за всеки участник, е: 

Предложение, което покрива единствено указанията към задължителния компонент, ще получи минимални точки – 20 точки. В допълнение, в случай, че спрямо частта от предложението по отношение на надграждащия компонент се установи пълно съответствие спрямо относимите въведени по-долу критерии за оценка, то на участника ще бъдат присъдени допълнителни 40 точки;

П1 = 2.1.А. + 2.1.Б. 

Максималните точки, които могат да бъдат присъдени на участник предвид съдържанието на формулата по-горе и дадените указания, са 60 точки.
Начин за определяне на оценката по показател П2-Ценово предложение

Оценка по показател П2 – Ценово предложение

Преди извършване на финансовата оценка, ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.
Точките относно ценовите предложения се изчисляват по следната формула:

Предложена цена – Ценово предложение на участника се изчислява по следната формула (мерната единица е български лева, без ДДС):

П2     =	  Предложена минимална обща цена в лева (без ДДС)	* 40
	         Предложена обща цена от участника в лева (без ДДС)	

Максималният брой точки, които даден участник може да получи при оценка на ценовото предложение, е 40 точки.
Съгласно чл. 197, ал. 1, т. 1 от Закона за обществените поръчки.
В системата
Предметът на настоящата обществена поръчка включва изпълнение на следните три дейности:
1. Дейност 1: Проектиране:
Еднофазно проектиране, включващо разработване на Технически проект за целия комплекс, включващ всички етапи (Етап 1 - многофункционална спортна зала, паркинг и ограда, Етап 2 - закрит плувен басейн, Етап 3 - допълнителни открити спортни съоръжения и благоустрояване);
2. Дейност 2: Строителство/изпълнение на СМР:
Изпълнение на СМР за реализацията на строеж: „Спортен комплекс - спортна зала, закрит плувен басейн и благоустрояване на прилежащи зелени площи“ в УПИ II182, отреден – „За спортен комплекс“, кв. 115 по регулационния план на гр. Поморие, ПИ с идентификатор 57491.505.182 по КККР на гр. Поморие“, включващ три етапа на изпълнение по смисъла на §5, т. 45 от ЗУТ, както следва:
Етап I - Многофункционална спортна зала, паркинг и ограда
Включва:
-	Изграждане на многофункционална спортна зала с обслужващи помещения (съблекални, санитарни възли, складове, комуникационни връзки);
-	Изграждане на ограда по целия имот, включително входни портали и контрол на достъпа;
-	Изграждане на паркинг и подходи към многофункционалната спортна зала, в обхвата на имота;
-	Частично озеленяване на прилежащия терен касаещ съответния етап и изграждане на пливна система;
-	Изграждане на покривна фотоволтаична система върху многофункционалната спортна зала, включително пълно окабеляване, инвертори и връзка към вътрешната електрическа мрежа на комплекса;
-	Изпълнение на общите инженерни мрежи и инсталации, които ще обслужват целия обект (електро, ВиК, комуникации, ТОВК, пожароизвестяване, заземителна и мълниезащитна инсталация и др.);
-	Предвиждане и изпълнение на „чакащи връзки“ между отделните етапи, с цел безконфликтно последващо присъединяване и гарантиране на самостоятелната експлоатация на многофункционалната спортна зала до пълното завършване на комплекса.
Етап II – Закрит плувен басен
Включва:
-	Изграждане на закрит плувен басейн с прилежащи обслужващи и санитарни помещения;
-	Монтаж на фотоволтаични панели върху покрива на закрития плувен басейн, при използване на предвидените връзки към електрическата система от Етап I;
-	Свързване на вътрешните инсталации и мрежи на басейна (електро, ВиК, ТОВК, комуникации) към изградените общи трасета и системи от Етап I;
-	Осигуряване на функционална и пешеходна връзка между многофункционалната спортна зала и закрития плувен басейн, съгласно експлоатационните изисквания.
Етап III - Допълнителни открити спортни съоръжения и благоустрояване
Включва:
-	Изграждане на детска площадка и фитнес на открито;
-	Допълващо озеленяване и облагородяване на терена, включително тревни площи, декоративна растителност и допълваща система за поливане (привързана към изградената в Етап 1);
-	Изпълнение на настилки, алеи и вертикална планировка.
3. Дейност 3: Авторски надзор
Упражняване на авторски надзор по време на изпълнение на СМР по реализацията на строеж: „Спортен комплекс - спортна зала, закрит плувен басейн и благоустрояване на прилежащи зелени площи“ в УПИ II182, отреден – „За спортен комплекс“, кв. 115 по регулационния план на гр. Поморие, ПИ с идентификатор 57491.505.182 по КККР на гр. Поморие.

Winner: Министерство на околната среда и водите